Verpackungsklebeband, PP, 15mm, 66m, transparant (550484), Neutraal | Industrie - Paardekooper B.V.
€ 7,95 /doos à 10 stuks ohne MwSt. Gerrie Nel op Molefe se spoor | Netwerk24
Deur Sarel van der Walt 12 Augustus 2019 14:21
Adv. Gerrie Nel, hoof van AfriForum se private vervolgingseenheid, sal Dinsdag bekend maak watter regstappe teen Brian Molefe, vorige uitvoerende hoof van Eskom, gedoen sal word.
Dr. Dirk Hermann, bestuurshoof van Solidariteit, het dié aankondiging Maandag in ’n verklaring gemaak.
Brian Molefe. Foto: Denzil Maregele
Hy sê Nel sal “omvattende stappe” aankondig om Molefe “tot verantwoording te roep”.
Die stappe teen die voormalige Eskom-baas kom nadat die nasionale vervolgingsgesag (NVG), volgens Solidariteit, nog nie begin het met vervolging teen Molefe nie nadat Solidariteit klagte teen hom ingedien het.
Die stappe teen Molefe sluit volgens Hermann onder meer in moontlike private vervolging en die moontlike beslaglegging op Molefe se bates.
“Solidariteit wil deur dié optrede teen Molefe bydra tot ’n kultuur van verantwoordbaarheid in Suid-Afrika. Ons mag nie toelaat dat die plunderaars van belastinggeld wegkom nie,” sê Hermann.
Die konstitusionele hof het verlede week Dinsdag Molefe se aansoek om verlof tot appèl teen ’n beslissing van die hooggeregshof in Johannesburg van die hand gewys.
Die hooggeregshof het in Januarie verlede jaar beslis dat Molefe die R10 miljoen wat hy ná sy uittrede by Eskom ontvang het, moet terugbetaal.
Molefe het aanvanklik in November 2016 bedank, maar het later aangevoer hy het nie eintlik bedank nie, maar afgetree, waarvolgens hy geregtig sou wees op ’n pensioenuitbetaling van R30 miljoen.
Daarvan het hy dadelik meer as R10 miljoen ontvang.
In Mei 2017 is Molefe kortstondig heraangestel, blykbaar omdat Lynne Brown, destyds minister van openbare ondernemings, nie wou instem tot sy goue handdruk nie.
Hy is in Junie 2017 finaal afgedank, sonder die volle pakket. Toe het die hofgedinge begin om hom te dwing om die R10 miljoen wat hy reeds ontvang het, terug te betaal.
Molefe het aanvanklik bedank nadat hy in adv. Thuli Madonsela, vorige openbare beskermer, se verslag oor staatskaping by bedrog betrek is.
Meer oor: Afriforum | Adv. Gerrie Nel | Brian Molefe | Politiek | Hof | Vervolging
Molefe moet geld teruggee
Dis skaakmat vir Molefe, sê Solidariteit
Molefe klou aan Eskom se R30 m.